**ՀԱՅՏԱՐԱՐՈՒԹՅՈՒՆ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԵՐՔԻՆ ԳՈՐԾԵՐԻ ՆԱԽԱՐԱՐՈՒԹՅԱՆ «ՍԵՅՍՄԻԿ ՊԱՇՏՊԱՆՈՒԹՅԱՆ ՏԱՐԱԾՔԱՅԻՆ ԾԱՌԱՅՈՒԹՅՈՒՆ» ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ ՏՆՕՐԵՆԻ ԸՆՏՐՈՒԹՅԱՆ (ՆՇԱՆԱԿՄԱՆ) ՄՐՑՈՒՅԹ ԱՆՑԿԱՑՆԵԼՈՒ ՄԱՍԻՆ**

* Հայաստանի Հանրապետության ներքին գործերի նախարարության (այսուհետ՝ ՀՀ ՆԳՆ) կողմից տրվում է հայտարարություն ՀՀ ՆԳՆ «Սեյսմիկ պաշտպանության տարածքային ծառայություն» պետական ոչ առևտրային կազմակերպության (այսուհետ՝ Կազմակերպություն) տնօրենի թափուր պաշտոն զբաղեցնելու համար։
* **Գործադիր մարմնի պաշտոնում կարող է նշանակվել բարձրագույն կրթություն ունեցող Հայաստանի Հանրապետության այն գործունակ չափահաս քաղաքացին, որն ունի հանրային ծառայության առնվազն չորս տարվա ստաժ կամ առնվազն հինգ տարվա մասնագիտական աշխատանքային ստաժ կամ համապատասխան բնագավառի առնվազն երեք տարվա աշխատանքային ստաժ:**
* **Տնօրենը՝**

Առանց լիազորագրի հանդես է գալիս Կազմակերպության անունից, ներկայացնում դրա շահերը և կնքում գործարքներ․

Հայաստանի Հանրապետության օրենսդրությամբ սահմանված կարգով՝ հիմնադրի և լիազորված պետական մարմնի որոշումներով և սույն կանոնադրությամբ սահմանված կարգով տնօրինում է Կազմակերպության գույքը, այդ թվում՝ ֆինանսական միջոցները,

Տալիս է Կազմակերպության անունից հանդես գալու լիազորագրեր, այդ թվում՝ նաև վերալիազորման իրավունքով լիազորագրեր․

Աշխատանքի ընդունում և աշխատանքից ազատում է Կազմակերպության աշխատողներին, նրանց նկատմամբ կիրառում խրախուսման միջոցներ և նշանակում կարգապահական տույժեր․

Բանկում բացում է հաշվարկային հաշիվներ, այդ թվում՝ արտարժութային․

Կատարում է աշխատանքների բաշխումն իր տեղակալների միջև․

Օրենքով և սույն կանոնադրությամբ սահմանված իր լիազորությունների սահմաններում արձակում է հրամաններ, հրահանգներ, տալիս կատարման համար պարտադիր ցուցումներ և վերահսկում դրանց կատարումը․

իրականացնում է օրենքով Կազմակերպության կանոնադրությամբ սահմանված այլ լիազորություններ։

* **Դիմող ՀՀ քաղաքացիները պետք է ներկայացնեն հետևյալ փաստաթղթերը՝**

1) լրացված դիմում՝ **(ձևը կցվում է).**

2) ինքնակենսագրություն՝ **(ձևը կցվում է).**

3) անձնագիր կամ նույնականացման քարտ (բնօրինակը և պատճենը, իսկ էլեկտրոնային եղանակով դիմելու դեպքում՝ բնօրինակների սկանավորված տարբերակը)․

4) 2 գունավոր լուսանկար՝ 3 х 4 չափի (էլեկտրոնային եղանակով դիմելու դեպքում՝ էլեկտրոնային)․

5) բարձրագույն կրթությունը հավաստող դիպլոմը (դիպլոմները), բնօրինակը (բնօրինակները) և պատճենը (պատճենները), իսկ փաստաթղթերն էլեկտրոնային տարբերակով ներկայացնելու դեպքում՝ (բնօրինակի (բնօրինակների) սկանավորված տարբերակը).

6) օտար լեզվի իմացությունը հավաստող փաստաթուղթը (բնօրինակը (բնօրինակները) և պատճենը (պատճենները) առկայության դեպքում, իսկ էլեկտրոնային եղանակով դիմելու դեպքում՝ բնօրինակի (բնօրինակների) սկանավորված տարբերակը)՝ առկայության դեպքում․

7) գիտական աստիճանի վկայականը (բնօրինակը (բնօրինակները) և պատճենը (պատճենները) առկայության դեպքում, իսկ էլեկտրոնային եղանակով դիմելու դեպքում՝ բնօրինակի (բնօրինակների) սկանավորված տարբերակը)՝ առկայության դեպքում․

8) աշխատանքային գործունեությունը հավաստող վավերացված համապատասխան տեղեկանք (փաստաթուղթ), որը կբավարարի սույն հայտարարությամբ սահմանված պահանջներին և հաշվառման համակարգի տեղեկատվական բազայում առկա տվյալները ներառող տեղեկանք նախկին աշխատանքային գործունեության վերաբերյալ։

Քաղաքացին մրցույթին մասնակցելու համար փաստաթղթերը հանձնում է առձեռն կամ էլեկտրոնային տարբերակով:

**Փաստաթղթերն էլեկտրոնային եղանակով**  ներկայացվում են mia@gov.am էլեկտրոնային հասցեին։

**Փաստաթղթերն առձեռն եղանակով ընդունվում են ք. Երևան, Նալբանդյան 130 հասցեով, յուրաքանչյուր աշխատանքային օր՝ ժամը 09։30-ից մինչև 12։30-ը (անձը հաստատող փաստաթղթով):**

**Մրցույթի թեստավորման փուլը կանցկացվի 2025թ. փետրվարի 25-ին, ժամը 11:00-ին, իսկ հարցազրույցի փուլը՝ 2025թ. մարտի 03-ին՝ ժամը 11:00-ին, Ներքին գործերի նախարարության փրկարար ծառայության վարչական շենքում՝ 2-րդ մասնաշենք, 2-րդ հարկ (հասցե՝ Հայաստանի Հանրապետություն, ք․ Երևան, Դավթաշեն վարչական շրջան, Դավիթաշեն 4-րդ թաղ․, Ա․ Միկոյան 109/8։):**

**Թեստավորման փուլին նախապատրաստվելու համար անհրաժեշտ նորմատիվ իրավական ակտերի շրջանակն է (թեստային**[**հարցերի նմուշը**](https://www.moj.am/storage/uploads/22testi%20dzevanmush.docx)**կցվում է)՝**

**-** ՀՀ Սահմանադրություն

Հղումը՝ <https://www.arlis.am/documentview.aspx?docID=102510>

- ՀՀ աշխատանքային օրենսգիրք

Հղումը՝ http://www.irtek.am/views/act.aspx?aid=150003

- <<Պետական ոչ առևտրային կազմակերպությունների մասին>> ՀՀ օրենք

Հղումը՝ <https://www.arlis.am/documentview.aspx?docid=193927>

- «Սեյսմիկ պաշտպանության մասին» ՀՀ օրենք

Հղումը՝ https://www.arlis.am/documentview.aspx?docid=138998

- <<Նորմատիվ իրավական ակտերի մասին>> ՀՀ օրենք

Հղումը՝ <https://www.arlis.am/documentview.aspx?docid=120733>

- <<Բյուջետային համակարգի մասին>> ՀՀ օրենք

Հղումը՝ <https://www.arlis.am/documentview.aspx?docid=170547>

<<Գնումների մասին>> ՀՀ օրենք

Հղումը՝ https://www.arlis.am/documentview.aspx?docID=110820

**Հարցազույցի փուլին նախապատրաստվելու համար անհրաժեշտ նորմատիվ իրավական ակտերի և հմտությունների շրջանակն է՝**

**-** ՀՀ Սահմանադրություն

Հղումը՝ <https://www.arlis.am/documentview.aspx?docID=102510>

- ՀՀ աշխատանքային օրենսգիրք

Հղումը՝ http://www.irtek.am/views/act.aspx?aid=150003

- <<Պետական ոչ առևտրային կազմակերպությունների մասին>> ՀՀ օրենք

Հղումը՝ <https://www.arlis.am/documentview.aspx?docid=193927>

- «Սեյսմիկ պաշտպանության մասին» ՀՀ օրենք

Հղումը՝ https://www.arlis.am/documentview.aspx?docid=138998

- <<Նորմատիվ իրավական ակտերի մասին>> ՀՀ օրենք

Հղումը՝ <https://www.arlis.am/documentview.aspx?docid=120733>

- <<Բյուջետային համակարգի մասին>> ՀՀ օրենք

Հղումը՝ <https://www.arlis.am/documentview.aspx?docid=170547>

<<Գնումների մասին>> ՀՀ օրենք

Հղումը՝ https://www.arlis.am/documentview.aspx?docID=110820

<<Բարեվարքություն>> կոմպետենցիա

Հղումը՝ <https://www.gov.am/u_files/file/Haytararutyunner/3.pdf>

<<Որոշումների կայացում>> կոմպետենցիա

Հղումը՝ https://cso.gov.am/sections/competence

<<Աշխատակազմի (անձնակազմի) կառավարում>> կոմպետենցիա

Հղումը՝ https://cso.gov.am/sections/competence

<<Խնդրի լուծում>> կոմպետենցիա

Հղումը՝ <https://www.gov.am/u_files/file/Haytararutyunner/4.pdf>

**Հարցազրույցի փուլ անցած մասնակիցները մինչև 2025 թվականի փետրվարի 27-ը՝ ժամը 16:30-ը, պետք է hանձնաժողովին նախապես ներկայացնեն համապատասխան պետական կազմակերպության զարգացման և բարեփոխման իրենց մշակած հայեցակարգը՝ էլեկտրոնային տարբերակով:**

**Հայեցակարգը պետք է՝**

**1) լինի առավելագույնը 20 էջ․**

**2) պարունակի պետական կազմակերպության ոլորտի առկա խնդիրների համակարգային վերլուծությունը և գնահատումը․**

**3) ներառի պետական կազմակերպության բնագավառի զարգացման և բարեփոխման առաջարկները։**

**Հիմնական աշխատավարձի չափն է՝ 400․000 (չորս հարյուր հազար) ՀՀ դրամ։**

**Դիմումների ընդունման վերջին ժամկետն է 2025 թվականի փետրվարի 10-ը:**

Լրացուցիչ տեղեկություններ ստանալու համար դիմել ՀՀ ՆԳՆ մարդկային ռեսուրսների կառավարման վարչության պետական ծառայության համալրման բաժին՝ 331 սենյակ, **011-58-49-71** հեռախոսահամարով, կամ mia@gov.am էլեկտրոնային հասցեին:

**ՀԱՅՏԱՐԱՐՈՒԹՅՈՒՆ**

Հիմք ընդունելով Հայաստանի Հանրապետության կառավարության 2022 թվականի ապրիլի 22-ի «Պետական ոչ առևտրային կազմակերպությունների գործադիր մարմինների մրցույթի, ընտրության (նշանակման) ընդհանուր կարգը և չափորոշիչները սահմանելու մասին» N 539-Ն որոշմամբ հաստատված հավելվածի 17-րդ կետը՝ ներքին գործերի նախարարությունը հասարակական կազմակերպություններին հրավիրում է դիմելու «Սեյսմիկ պաշտպանության տարածքային ծառայություն» պետական ոչ առևտրային կազմակերպության տնօրենի թափուր պաշտոնը զբաղեցնելու համար հայտարարված մրցույթի մրցութային հանձնաժողովում ընդգրկվելու նպատակով:

Դիմել կարող են այն հասարակական կազմակերպությունները, որոնց կանոնադրական նպատակները և խնդիրներն առնչություն ունեն պետական կազմակերպության գործունեության ոլորտի հետ և դիմելու ամսվան նախորդող առնվազն երկու տարվա ընթացքում գործունեու­թյուն են ծավալել տվյալ ոլորտում։ Սույն պահանջները բավարարող հասարակական կազմակերպությունների դիմումների հիման վրա համակարգչային ծրագրով՝ պատահական ընտրության սկզբունքով ընտրվելու է մեկ հասարակական կազմակերպություն:

Բոլոր հետաքրքրված հասարակական կազմակերպությունները ստորագրված դիմումները կարող են ներկայացնել՝ ուղարկելով mia@gov.am էլեկտրոնային հասցեին:

**Դիմումների ընդունման վերջնաժամկետն է 2025 թվականի փետրվարի 10-ը:**

Դիմումի մեջ անհրաժեշտ է նշել`

1. Կազմակերպության անվանումը
2. Կազմակերպության գտնվելու վայրը, իրավաբանական հասցեն
3. Գործադիր մարմնի ղեկավարի անուն, ազգանունը, հեռախոսահամարը և էլեկտրոնային փոստի հասցեն
4. Կազմակերպության կանոնադրությունը (լուսապատճենը կցվում է):

Լրացուցիչ տեղեկությունների համար զանգահարել ՀՀ ներքին գործերի նախարարության մարդկային ռեսուրսների կառավարման վարչության պետական ծառայության համալրման բաժին՝ **011-58-49-71** հեռախոսահամարներով:

Հայտարարված է՝ 24․01․2025թ․

Վերջին ժամկետը՝ 10․02․2025թ․

Հասցե՝ Հայաստանի Հանրապետություն, Երևան 0025, Նալբանդյան 130

Թեստային հարցերի նմուշ

Հարց 1. Ո՞ր նորմերն եմ կիրառվում Հայաստանի Հանրապետության վավերացրած միջազգային պայմանագրերի և օրենքների նորմերի միջև հակասության դեպքում:

1. Օրենքների.
2. ***Միջազգային պայմանագրերի.***
3. Սահմանադրական օրենքների.
4. Ենթաօրենսդրական իրավական ակտերի: